

**РЕПУБЛИКА СРБИЈА**

**ДРЖАВНО ВЕЋЕ ТУЖИЛАЦА**

ул. Ресавска бр. 42

11000 Београд

A бр. 393/17

07.04.2017. године

Б е о г р а д

На основу члана 9. ст. 3. и 4. Пословника о раду Државног већа тужилаца, Државно веће тужилаца доноси

**О Д Л У К У**

Заменик председника Већа, када поступа као повереник за самосталност, предузима радње у циљу јачања самосталности и институционалног интегритета јавног тужилаштва и заштите и јачања самосталности и професионалног интегритета носилаца јавнотужилачке функције.

Повереник је овлашћен да:

* предузима радње на јачању свести о садржини и значају самосталности и институционалног и професионалног интегритета,
* указује на поступке којима се угрожава самосталност и интегритет,
* предлаже Већу превентивне мере у циљу јачања самосталности и интегритета,
* сарађује са етичким одбором и дисциплинским органима, као и другим органима и организацијама које се баве питањима самосталности и интегритета,
* обавештава Веће и јавност о постојању политичког и другог недозвољеног утицаја на рад јавног тужилаштва,
* сачињава извештај о поступању.

Повереник поступа на основу иницијативе носиоца јавнотужилачке функције у случајевима указивања на поступке којима се угрожава самосталност и интегритет унутар јавног тужилаштва, док у случајевима који потичу изван јавног тужилаштва може поступити и без иницијативе.

Повереник у вршењу својих овлашћења може вршити увид у предмете јавног тужилаштва, само уз сагласност Републичког јавног тужиоца.

Веће одлуком бира заменика повереника који поступа у случају спречености повереника.

Повереник подноси Већу годишњи извештај о раду.

**ПРЕДСЕДНИК**

**ДРЖАВНОГ ВЕЋА ТУЖИЛАЦА**

Загорка Доловац